**MISSINGIUT**

**Lønmodtagernes Garantifond pillugu inatsisip allanngortinneqarnera pillugu Lønmodtagernes Garantifond-ip Kalaallit Nunaannut atulersitaaneranik peqqussut**

UAGUT MARGRETHE AAPPAAT, Guutip saammaassineratigut Danmarkip Dronningia uppernarsarparput:

Arbejdsmarkedets Tillægspension pillugu inatsisip allanngortinneqarnera pillugu inatsisip allanngortinneqarnera pillugu aamma inatsisit allat allanngortinneqarnerat pillugit inatsimmi (Ataatsimut sulisitsisut akileeqa-

taassutaannik akiliisitsiniutit, nalimmassaasinnaanermut malittarisassat aalajangersarneqarnissaannut annertusisamik piginnaatitaaneq, inunnik paasissutissanik suliarinnittarneq pillugu nunagisamut tunngasumik immikkut ittumik malittarisassat il.il.) nr. 1538, 12. decembari 2023-imeersumi § 17-ip malitsigisaanik aalajangersarneqarpoq:

**§ 1**

Lønmodtagernes Garantifond pillugu inatsimmi, peqqussutikkut nr. 321-ikkut 3. juli 1980-imeersukkut Kalaallit Nunaannut atuutilersinneqartumi, allannguinerit tulliuttut suliarineqassapput:

**1.** *§ 9, imm. 4* aamma *5,* atorunnaarsinneqassapput, taarsiullugulu ilanngunneqassapput:

»*Imm. 4*. Aningaasaliinermut akiliutit, Arbejdsmarkedets Tillægspension-ip sulisitsisunit akiliutigeqqusai allat ilagalugit akileqquneqarsinnaapput. Akiliutissanut kinguaattoorutit aamma ataatsimut akileeqataassutit akileqquneqarneranni ilaatinneqarsinnaapput.«

Imm. 6-imiit 13 ilanngullugu tamatuma kingorna imm. 5-imiit 12-inngussapput.

**2.** *§ 9, imm. 7-imi, oqaaseqatigiinni siullerni*, imm. 6-inngortumi oqaaseqatigiit siullinngortuni, »ataatsimoortut« ima allanngortinneqassaaq: »ataatsi-

moortumik nalunaaruteqarneq«, aamma *oqaaseqatigiit aappaanni* »akiliisoq« ima allanngortinneqassaaq: »nalunaaruteqartoq«.

**3.**  *§ 9, imm. 8-mi oqaaseqatigiinni siullerni*, imm. 9-nngortussami », erniarititat aamma suliarinninnermut akiliut« ima allanngortinneqassaaq: »aamma erniat«.

**4.**  *§ 9, imm. 10-imi,* imm. 9-nngortussami », erniat aamma suliarinninnermut akiliut« ima allanngortinneqassaaq: »aamma erniat kiisalu taakkuninnga akiliisitsiniarnermut atasumik aningaasartuutit«.

**5.** *§ 9, imm. 12,* imm. 11-nngortussaq, ima oqaasertalerneqassaaq:

*»Imm. 11*.  Imm. 4 malillugu ataatsimut akiliisitsiniarnermi ilaasut pillugit, naatsorsuinissamut piffissat, nalimmassaarineq aamma aningaasaliinermut akiliutit il.il. akilerneqarnissaat pillugit Beskæftigelsesministeri malittarisassanik erseqqinnerusunik aalajangersaassaaq. Aammattaaq akiliisitsiniarnermi aningaasat killissaat aamma akiliutigineqarsimasut utertinneqarnissaassaat pillugit, aamma Arbejdsmarkedets Tillægspension-ip akiliutissanik

kinguartitsigallarsinnaanera kiisalu aningaasalersuinermut akiliutissanik, ernianik aamma taakkuninnga akiliisitsiniarnermut atatillugu aningaasar-

tuutinik isumakkeerinnissinnaanera pillugu malittarisassanik aalajangersaasoqarsinnaavoq.«

**6.** § 11-p kingorna ilanngunneqassaaq:

**»§ 11 a*.***  Akissarsiassat pillugit piumasaqaatit pillugit aamma aningaasalersuinermut akiliutinik akiliisitsiniarnermik suliaqarnerminut atugassaminik, matumani katersineq, akissarsiallit sulisitsisullu pillugit inuit pillugit paasissutissat nalinginnaasut ilanngullugit, Lønmodtagernes Garantifond-ip suliarissavai.

*Imm. 2.*  Ateq, inuup normua, attaveqarfissat pillugit paasissutissat, kontot pillugit paasissutissat isertitat pillugit paasissutissat, sulinngiffeqarnermi ajunngitsorsiat, suliffeqarfiup kinaassusaa, akiliutissat naatsorsorneqartut aamma akiligassaasut, ATP-mut akiligassat nalunaarutigineqarsimasut pillugit paasissutissat, kiisalu pisianut akitsuutit pillugit inatsit imaluunniit akissarsialiussanut akitsuutit pillugit inatsit malillugu nalunaarutiginninnerit pillugit paasissutissat, imm. 1-ip malitsigisaanik Lønmodtagernes Garantifond-ip suliarissavai.

*Imm. 3.* Akissarsialinnit, sulisitsisunit, sulisut peqatigiiffiinit, eqqartuussissuserisunit, nakkutilliisunit, sanaqqiisartunit, akiliisinnaajunnaarnermi pigisanit, toqusup pigisaanit, sulinngiffeqarnissamut qularnaveeqqu-

siinermik aaqqissuussinernit, sulinngiffeqarnissamut karsinit, CPR pillugu nalunaarsuiffimmit, akitsuuserivimmit- aamma akileraarusiinermik ingerlatsivinnit aamma Arbejdsmarkedets Tillægspension-imit inuit pillugit paasissutissat, imm. 2-mi taaneqartut Lønmodtagernes Garantifond-ip katersussavai.

*Imm. 4.*  Akiliutissat naatsorsorneqarnissaannut akiliisitsiniarnissamullu atugassanik, matumani katersineq, akissarsiallit sulisitsisullu pillugit inuit pillugit paasissutissat nalinginnaasut ilanngullugit, Arbejdsmarkedets Tillægspension-ip suliarissavai. Suliffeqarfiup kinaassusaa, atia, inuup normua, attaveqarfissat pillugit paasissutissat, kontot pillugit paasissutissat isertitat pillugit paasissutissat, akiliutissat naatsorsorneqartut aamma akiligassaasut, akiliisinnaassuseqarneq pillugu paasissutissat, akiliutissat akiliisitsiniutigineqarnissaannut atatillugu katersorneqartut, kiisalu ATP-mut akiligassat nalunaarutigineqarsimasut pillugit paasissutissat suliarineqassapput.

*Imm. 5*. Inuit pillugit paasissutissat, imm. 4-p malitsigisaanik suliarineqartut, CPR pillugu nalunaarsuiffimmit, CVR pillugit nalunaarsuiffimmit aamma Lønmodtagernes Garantifond-imit Arbejdsmarkedets Tillægspension-ip katersussavai.«

**§ 2**

*Imm. 1.* Peqqussut ulloq […] atuutilissaaq.

Tunniunneqarpoq […], ulloq […]

Kunngitut atsiorpugut Naqissusiillutalu MARGRETHE R.

/ Ane Halsboe-Jørgensen